
לכבוד                                              				


[bookmark: _GoBack]
שלום רב,

                                      

הנדון: בקשה לקבלת מידע מכוח חוק חופש המידע, תשנ"ח 1998 – 
רשימת מפעלי תעשייה בישראל
סימוכין: פנייתכם מיום 28.1.19
ראשית, אני מודה על פנייתך אלינו, כמופיע בסימוכין למכתבי זה.
בבקשת המידע שהעברת אלינו, ציינת כי במסגרת מחקר ענפי בנושא ייצור מתקדם בתעשייה, ברצונך לקבל את רשימת כל מפעלי התעשייה בישראל , לרבות: שם המפעל, ענף, עיר, טלפון התקשרות ואתר אינטרנט.
במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול גורמים מקצועיים רלוונטיים לבקשתך, כמו גם בהתאם להנחיות הלשכה המשפטית במשרדנו – הכלכלה והתעשייה, אבקש להשיבך בדברים, כדלקמן:
משרד הכלכלה והתעשייה איננו הכתובת הרשמית לניהול מרשם מפעלים בישראל.
זאת ועוד, אין הגדרה מדויקת בנתונים הנמצאים ברשותנו למפעלי תעשייה.
מעבר לזה, המידע המצוי ברשותנו הינו מידע שהתקבל מרשם החברות במשרד המשפטים ומרשות המיסים (קובץ מע"מ) במסגרת העברת מידע בין משרדים, שבה התחייבנו שלא להעביר המידע לגורמים אחרים שלא לצורך השימוש שלשמו הוא נדרש.
על כן ולאור האמור לעיל, משרדנו לא יוכל להיעתר לבקשתך וזאת מכוח חוק חופש המידע, התשנ"ח-1998, בהתבסס על הסעיפים:
8.    רשות ציבורית רשאית לדחות בקשה לקבלת מידע באחד מאלה:
(5)  המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע.


9.     (ב)  רשות ציבורית אינה חייבת למסור מידע שהוא אחד מאלה:
(7)   מידע שהגיע לידי הרשות הציבורית, שאי-גילויו היה תנאי למסירתו, או שגילויו עלול לפגוע בהמשך קבלת המידע;

אתה כמובן מוזמן לפנות  לגורמים הרלוונטיים המוזכרים לעיל, על מנת להסתייע בקבלת מענה לבקשתך.
נשמח להיות לכך לעזר בעתיד, בנושאים עליהם אמון משרדנו



בברכה
יוסי זולפן,

  הממונה על חוק חופש המידע
   משרד הכלכלה והתעשייה


















העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

